Systemdesignere og softwareudviklere

Jeg fandt jeres annonce under en søgning efter mulige jobs og den fangede straks min interesse. På det tekniske plan er det hardwarenær programmering og indlejrede systemer der fascinerer mig. Gode kollegaer og et motiverende miljø med mulighed for at tage ansvar er vigtigt for mig, i tilbyder begge ting, derfor kan jeg godt tænke mig at arbejde for jer.

Jeg er lige blevet færdig med min uddannelse, og jeg brænder for at komme ud og lave opgaver der skal bruges. Samspillet mellem kunder, projektledere og udviklere for at få leveret et produkt kunden kan bruge, glæder jeg mig til at opleve.

I mit studie har jeg taget valgfrie kurser og projekter i indlejrede systemer, udover de obligatoriske. Blandt andet har jeg arbejdet med assembler, schematic, VHDL og C. Jeg deltog som del af et projekt i Robocup med en autonom bil baseret på et distribueret indlejret system. Udover dette har jeg også arbejdet med realtidssystemer baseret både på Minix og Windows. 

Udover dette har jeg arbejdet med Unified Process, og den systematiske tilgang det repræsenterer. Projekterne er blevet mere og mere selvstændige i løbet af studiet. Hvor vi i de første projekter kun skulle lave implementeringen, var vi til sidst ansvarlige for hele projektet fra krav og design til implementering og test. Under studiet var programmeringssprogene ikke det vigtigste, men at lære de rigtige tilgange til at løse opgaverne. 

Som person er jeg udadvendt og nyder andres selskab, i fritiden dyrker jeg spejder og fodbold. Fodbold er på motionsplan med træning et par gange om ugen og kampe hver weekend inden for sæsonen. Med spejder har vi møder 3-6 gange om året, udover dette er jeg med til at arrangere og afholde lejre for den gruppe jeg er med i.
Det der tiltaler mig ved begge ting er det sociale, samarbejdet og hyggen når fodboldkampen, dagens aktiviteter er overstået. 

Glæder mig til at høre fra jer.

Allan Riley